Document ID: 32011R0156

UREDBA SVETA (EU) št. 156/2011
z dne 13. decembra 2010
o dodelitvi ribolovnih možnosti v skladu s Protokolom k Sporazumu o partnerstvu med Evropsko skupnostjo in Federativnimi državami Mikronezije o ribolovu v Federativnih državah Mikronezije
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 43(3) Pogodbe,
ob upoštevanju predloga Evropske komisije,
ob upoštevanju naslednjega:
(1)
Novi Protokol (v nadaljnjem besedilu: Protokol) k Sporazumu o partnerstvu med Evropsko skupnostjo in Federativnimi državami Mikronezije o ribolovu v Federativnih državah Mikronezije (1) (v nadaljnjem besedilu: Sporazum) je bil parafiran 7. maja 2010. Protokol za plovila EU določa ribolovne možnosti v vodah, ki so glede ribolova pod suverenostjo ali jurisdikcijo Federativnih držav Mikronezije.
(2)
Svet je 13. decembra 2010 sprejel Sklep 2011/116/EU (2) o podpisu in začasni uporabi Protokola.
(3)
Opredeliti bi bilo treba način za razdelitev ribolovnih možnosti med države članice za petletno obdobje trajanja iz člena 13 Protokola ter za obdobje njegove začasne uporabe.
(4)
Če se v skladu s členom 10(1) Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (3) pokaže, da možnosti ribolova, dodeljene Evropski uniji na podlagi Protokola, niso v celoti izkoriščene, bi morala Komisija o tem obvestiti zadevne države članice. Če v roku, ki ga določi Svet, ni odgovora, se to šteje kot potrditev, da plovila zadevne države članice v zadevnem obdobju v celoti ne izkoriščajo svojih možnosti ribolova. Ta rok bi bilo treba določiti.
(5)
Ta uredba bi morala začeti veljati dan po objavi v Uradnem listu Evropske unije -
SPREJEL NASLEDNJO UREDBO:
Člen 1
1. Ribolovne možnosti, določene v Protokolu k Sporazumu se med države članice razdelijo na naslednji način:
(a)
plovila za ribolov tuna z zaporno plavarico:
Španija
5 plovil
Francija
1 plovilo
(b)
plovila s površinskim parangalom:
Španija
12 plovil
2. Brez poseganja v določbe Sporazuma in Protokola se uporablja Uredba (ES) št. 1006/2008.
3. Če zahtevki za dovoljenja za ribolov držav članic iz odstavka 1 ne izčrpajo vseh ribolovnih možnosti, določenih v Protokolu, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice.
Rok iz člena 10(1) navedene uredbe je 10 delovnih dni.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. decembra 2010

Labels: 18
15
5
6